བྱང་ཕྱོགས་གངས་ཀྱིས་བསྐོར་བའི་བོད་ཡུལ་ན།།སྤྱན་རས་གཟིགས་དབང་མི་ཡི་གར་དུ་བྱོན།།མི་རྗེ་ལྷ་ཡིས་མཛད་པའི་རྒྱལ་ཁམས་ན།།མི་རུ་སྐྱེ་བའི་ལས་སྨོན་འཛད་མཐའ་བྲལ།།མདོ་སྨད་འཛིན་མའི་ཁྱོན་དུ་ལྷུན་ཆགས་པའི།།རྔ་བ་ནས་ལྗོངས་སྔོན་མོའི་དོ་ར་ན།།གནམ་ལྕགས་ཐོག་དང་གཟི་འོད་ཀུན་མཉམ་པའི།།གནམ་ལྕགས་དགོན་ཞེས་མཚན་སྙན་བླ་ན་འབར།།བློ་བཟང་གྲགས་དང་ཞང་ཞུང་ཆོས་དབང་གྲགས།།ངག་དབང་གྲགས་པ་གྲགས་པ་རྣམ་གསུམ་གྱིས།།བསིལ་ལྡན་བོད་ཀྱི་འཛིན་མ་བསྒུལ་ནུས་ཞེས།།སྔོན་བྱོན་མཁས་པའི་ཞལ་ལས་ཡང་ཡང་ཐོས།།